306 
PIÈCES A L’APPUI. 
Long-temps y a que ie porte, madame , 
Vous le sçavez , ce désir en mon ame, 
A tout le moins vous le devez sçavoir. 
Je suis tousiours en ceste mesme envie ; 
Et si ne puis aultre vouloir avoir 
Que d’employer, en vous servant, ma vie. 
Attire. 
Quant ma maistresse au monde print naissance, 
Honneur, Vertu, Grâce, Sçavoir, Beaulté, 
Eurent débat avecq la Chasteté 
Qui plus auroit sur elle de puissance. 
L’une vouloit en avoir jouissance , 
L’aultre vouloit l’avoir de son costé ; 
Et le débat immortel eust esté, 
Sans Jupiter qui frst faire silence. 
« Filles , dict-il, ce n’est pas la raison 
» Qu’une pour elle eust toute la maison ; 
» Pour ce je veulx qu’apoinctement on face, r, 
L’accord fut faict, et plus soubdainement 
Qu’il nel’eust dict, et tous également 
En son beau corps pour jamais eurent place. 
Aveo la devise : Durer, mourir, sans périr, et la signature de 
Gér/Usdt d’Arckeu. 1576. 
Ores ie chante et ores me lamente ; 
Si l’un me plaist, l’aultre me plaist aussy. 
Qui ne m’arreste à l’effect du soucy 
Mais à l’object de ce qui me tourmente. 
